钦定古今图书集成/历象汇编/乾象典/第034卷 > 《冬日何可爱》胡翰
## 钦定古今图书集成/历象汇编/乾象典/第034卷 > 《冬日何可爱》胡翰

《冬日何可爱》，“夏日何可畏。矫首问羲和，羲和不停辔。
寒燠相代更，天运自有常。但惜爱日短，不及畏日长。”

屈原《离骚》：“吾令羲和弭节兮，望崦嵫而勿迫。”〈又〉折若
木以拂日兮，聊逍遥以相羊。

《九歌》：“暾将出兮东方，照吾槛兮扶桑。”

《天问》“出自汤谷，次于蒙汜。自明及晦，所行几里？”〈又〉角
宿未旦，曜灵安藏。〈又〉日安不到，烛龙何照？羲和之未，
杨若华何光？〈又〉羿焉？《日乌》焉解羽
远游。恐天时之代序兮，曜灵晔而西征。〈又〉“朝濯发于
汤谷兮，夕晞余身兮。”力阳《九辩》“愿皓日之显行兮，云蒙蒙而蔽之。”

《招魂》十日代出，流金铄石些。

《大招》“青春受谢，白日昭只。”

汉刘向《九叹》：“日杳杳以西颓兮，路长远而窘迫。”〈又〉日
暾暾其西舍兮，阳炎炎而复顾。

扬子《太元经》：“盛哉日乎，丙明离章，五色淳光。”

魏曹植《与吴质书》日：“不我与，曜灵急节。”〈又〉“思欲抑六
龙之首，顿羲和之辔。折若木之华，闭濛汜之谷。”
晋左思《蜀都赋》，“羲和假道于峻坂，阳乌回翼乎高标。”
张协《七命》，“冲飚发而回日。”
陶潜《闲情赋》，“日负影以偕没。”

梁江淹《恨赋》：“方架鼋鼍以为梁，巡海右以送日。”
陶弘景《答谢中书书》：“夕日欲颓，沈鳞竞跃。”

唐杨炯《浑天赋》：“天鸡晓唱，灵乌昼踆。扶桑临于大海，
若水照于昆仑。太平太蒙，所以司其出入；南至北至，
所以节其寒温。龙山衔烛，不能拟其光景；夸父弃策，
无以方其骏奔。”

郑钖《日中有王字赋》：“三阳并列，契干体以成三；一气
贯中，表圣人之得一。”

李程日《五色赋》：“寰宇廓清，景气澄霁。浴咸池于天末，
拂若水于海裔。非烟捧于圆象，蔚矣锦章。馀霞散于
重轮，焕然绮丽。”

崔护日《五色赋》：“乘虚散彩，状朝烟之暧空；绿隙通晖，
若晴虹之入户。灿烂同曜，元黄交映。汇藻绘于金轮，
聚云霞于宝镜。”

滕迈《二黄人守日赋》：“异体同心，双形合力。如左右之
司局，似扶持而受职。乐天成象，岂殊连璧之文；就日
无私，特比铸金之色。所以焕人寰，彰土德。高寻罔差
其晷度，回骛靡𠍴于顷刻。”
蒋防《登天坛望海日初出赋》：“山有极，天崇萃，冠群岳
而首出。下压溟渤之碕岸，平视扶桑之初日。天光海
上，曈曈而晓色已分；人代”梦中促促而寒更未毕。客
有爱此早景。登兹崇山候东方之昏黑据中顶之孱
颜。俄而阳开阴闭翕赩回还。曳晨光于莽苍之外。走
狂电于溟濛之间。高焰忽兴。澜汗而洪涛血赤；半规
犹隐洪彤，而青帝朱殷。及其旋转将昇，睢盱万状。散
五彩而锦章已出，照三山而鼎足相向。杲杲兹始，规
规满望。火轮上碾，烧碧落之氛埃。金汁下融，跃红炉
之波浪。〈又〉躔次一道，晖华四布，赫曦而六合贞明，吞
纳而百川奔赴。

熊曜《琅琊台观日赋》“秦门之东，天地一空。直见晓日，
生于海中。赤光浮浪，如沸如铄。惊涛连山，前拒后却。
圜观上下，隐见寥廓。焜煌天垂，若吞巨壑。当扶桑汹
涌于云光，阳德出丽于乾刚。汗漫翕纳，将吞六合。冲
融青冥，遥浸大明。羲和守驭，夸父上征。眩转心目，苍
黄性情。倾地舆而通水府，吸天盖而骇长鲸。”

宋苏轼《日喻》：“生而眇者不识日，问之有目者，或告之
曰，日之状如铜盘，扣盘而得其声，他日闻钟以为日
也，或告之曰：‘日之光如烛，扪烛而得其形，他日揣籥
以为日也。日之与钟籥亦远矣，而眇者不知其异，以
其未尝见而求之人也。道之难见也甚于日，而人之
未达也无以异于眇。达者告之，虽巧譬善道，亦无以
过于《盘》与烛也’。”自盘而之钟，自烛而之籥，转而相之，
岂有既乎？故世之言道者，或即其所见而名之，或莫
之见而意之，皆求道之过也。

汉李尤诗：“年岁晚暮时已斜，安得壮士翻日车。”
秦嘉诗：“暧暧白日，引曜西倾。”

《古乐府》：“日出东南隅，照我秦氏楼。”

晋左思诗：“皎天舒白日，灵景耀神州。”

张协诗：“朝霞迎白日，丹气临旸谷。翳翳结繁云，森森
散雨足。”

张载诗：“朱光驰北陆，浮景忽西沈。”

宋鲍照诗：“君不见城上日，今暝没尽去，明朝复更出。”
谢灵运诗：“行觞奏悲歌，永夜系白日。”

《梁简文帝诗》：“疏槐未合影，仄日暂留光。”

《陈后主诗》：“日光朝杲杲，照耀东京道。”

唐太宗诗：“藿叶随光转，葵心逐照倾。”

虞世南诗：“绿杨明斜日，青山淡晚烟。”〈又〉初日明燕馆，
新溜满梁池。

卢照邻诗：“飞泉如散玉，落日似悬金。”

《骆宾王》诗：“朝荣旭日照青楼，迟晖丽色满皇州。”
王湾诗：“海日生残夜，江春入旧年。”

王维诗：“大漠孤烟直，长河落日圆。”

《李白诗》：“吴歌楚舞欢未极，青山犹衔半边日。”〈又〉金天
之西，白日所没。

杜甫诗：“寒日外澹薄，长风中怒号。”〈又〉野日荒荒白，溪
流泯泯清。〈又〉寒风疏草木，旭日散鸡豚。〈又〉羲和鞭白
日，少昊行《清秋》。

《李贺诗》：“谁揭赪玉盘，东方发红照。”〈又〉炎炎红镜东方
开，晕如车轮上徘徊，啾啾赤帝骑龙来。

方亍诗：“未明先见海底日，良久远鸡方报晨宋苏轼诗：“坐看旸谷浮金晕，遥想钱塘涌雪山。”
陆游诗：“冻云傍水封梅萼，嫩日烘窗释砚冰。”

金元好问诗：“渴虹下饮玉池水，睨日横分苍岭霞。”
元张翥诗：“惊沙扑面黑，野日映人黄。”

明梁有誉《诗》：“烛龙腾遐辉，离照亘天衢。室隙受馀光，
徒能耀一隅。”

《通鉴前编》：“黄帝命羲和占日。”

《拾遗记》：“帝喾之妃，邹屠氏之女也。常梦吞日则生一
子，凡经八梦则生八子。”

《异苑》：诹訾氏生而发与足齐，堕地能言。及为高辛帝
室，梦日而生八子，皆贤，世号“八元。”

《书经虞书尧典》：“分命羲和，宅嵎夷，曰旸谷。寅宾出日，
平秩东作。”〈注〉寅敬宾礼接之如宾客也。“出日”，方出之
日，盖以春分之旦，朝方出之日，而识其初出之景也。
分命和仲宅西曰昧谷。“寅饯纳日，平秩西成。”〈注〉《饯礼》，
送行者之名。“纳日”，方纳之日也。盖以秋分之莫，夕方
纳之日而识其景也。

吕子慎《大览》：“桀为无道，汤令伊尹往视旷夏，听于末
嬉。末嬉言曰：‘今昔天子梦西方有日，东方有日，两日
相与𩰚，西方日胜，东方日不胜’。伊尹以告汤，汤发师，
从东方出于国西以进，未接刃而桀走。”

《拾遗记》：“傅说赁为赭衣者，舂于深岩以自给，梦乘云
绕日而行，筮得利建侯之卦”，岁馀，汤以玉帛聘为阿
衡也。

《周礼·地官》：“大司徒以土圭之法测土深，正日景，以求
地中，日南则景短多暑，日北则景长多寒，日东则景
夕多风，日西则景朝多阴，日至之景尺有五寸，谓之
地中。”

秋，《官司烜氏》以夫遂取明火于日。〈订义〉郑康成曰：“夫遂，
阳遂也。”贾氏曰：“以取火于日名阳遂，犹取火于木为
木遂也。”

《礼记·玉藻》：“天子元端而朝日于东门之外。”〈注〉春分之
礼也。“端”当为“冕。”元衣而冕服。

《侍儿小名录》：“周昭王二十四年，东瓯献二女，一曰延
娟，一曰延婵。此二人辩口丽辞，巧善歌笑，步尘无迹，
行日中无影。”

《晏子》，景公病，水卧十数日，夜梦与二日𩰚，不胜。晏子
朝，公曰：“夕者梦与二日𩰚，而寡人不胜，我其死乎？”晏
子对曰：“请召占梦者。”出于闺，使人以车迎占梦者至，
曰：“曷为见召？”晏子曰：“夜者公梦二日与公𩰚，不胜。”公
曰：“寡人死乎？故请君占梦，是所为也。”占梦者曰：“请反
其书。”晏子曰：“毋反书。公所病者阴也，日者阳也，一阴
不胜二阳，公病将已。”以是对。占梦者入，公曰：“寡人梦
与二日𩰚而不胜，寡人死乎？”占梦者对曰：“公之所病
阴也，日者阳也，一阴不胜二阳，公病将已。”居三日，公
病大愈。公且赐占梦者，占梦者曰：“此非臣之力，晏子
教臣也。”公召晏子，且赐之。晏子曰：“占梦者以占之言
对，故有益也；使臣言之，则不信矣。此”占梦之力也，臣
无功焉。公两赐之，曰：“以《晏子》不夺人之功，以占梦者
不蔽人之能”，

《左传》：酆舒问于贾季曰：“赵衰、赵盾孰贤？”对曰：“赵衰，冬
日之日也；赵盾，夏日之日也。”〈注〉冬日可爱，夏日可畏。
《战国策》：卫灵公近痈疽，弥子瑕二人者专君之势，以
蔽左右。复涂侦谓君曰：“昔日臣梦见君。君曰：‘子何梦’？
曰：‘梦见灶君’。君忿然作色曰：‘吾闻梦见人君者梦见
日，今子曰梦见灶君而言君也，有说则可，无说则死’。
对曰：‘日并烛天下者也，一物不能蔽也。若灶则不然，
前之人炀，则后之人无从见也’。”今臣疑人之有炀于
君者也，是以梦见灶君。君曰：“善。”于是因废痈疽弥子
瑕而立司空狗。

《列子·汤问篇》：孔子东游，见两小儿辩𩰚，问其故，一儿
曰：“我以日始出时去人近，而日中时远也。一儿以日
初出远，而日中时近也。”一儿曰：“日初出大如车盖，及
日中则如盘盂，此不为远者小而近者大乎？”一儿曰：
“日初出，沧沧凉凉，及其日中如探汤，此不为近者热
而远者凉乎？”孔子不能决也。两小儿笑曰：“孰谓汝多
知乎？”

《杨朱》篇：“昔者宋国有田夫，常衣缊黂。”〈𪰎《焚》，〉仅以过冬。暨
春东作，自曝于日，不知天下之有广厦。𨻬室，绵纩狐
貉，顾谓其妻曰：“负日之暄，人莫知者，以献吾君，将有
重赏。”里之富室告之曰：“昔人有美戎菽甘枲茎芹萍
子者，对乡豪称之。乡豪取而尝之，蜇于口，惨于腹，众
哂而怨之，其人大惭。子此类也。”

《拾遗记》：“汉太上皇游鄷沛山中，有人欧冶剑，上皇解
匕首投于炉中，俄而烟焰冲天，日为之昼晦。”

《史记封禅书》：文帝时，新垣平言：“臣候日再中，居顷之，

方在身时，王夫人梦日入其怀，以告太子，太子曰：“此
贵征也。”

《汉武内传》：“景帝梦神女捧日以授王夫人，夫人吞之，
十四月而生武帝。”

《汉书·元帝本纪》：建昭元年：“秋八月，有白蛾群飞蔽日。”
《郊祀志》七曰：“日主祠成山。成山斗入海，最居齐东北
阳，以迎日出。”

晋《巫祠东君》。〈注〉师古曰：“东君，日神也。”

崔豹《古今注》：“汉明帝为太子，乐人作歌诗四章，以赞
太子之德，其一曰《日重光》。”

《后汉书张重传》：“重字仲笃，明帝时举孝廉。帝曰：‘何郡
小吏’？对曰：‘臣日南吏’。帝曰：‘日南郡人应向北看日’？对
曰：‘臣闻雁门不见垒雁为门，金城郡不见积金为郡，
臣虽居日南，未常向北看日’。”

《何皇后纪》：“灵帝王美人，数梦负日而行。四年，生皇子
协。”

《乌桓传》：“乌桓以穹庐为舍，东开向日。”

《黄琬传》：琬字子琰，早而辩慧。祖父琼初为魏郡太守。
建和元年正月日食，京师不见，而琼以状闻。太后诏
问所食多少，琼思其对而未知所况。琬年七岁，在傍
曰：“何不言日食之馀，如月之初？”琼大惊，即以其言应
诏，而深奇爱之。

《风俗通》：赵仲举为大将军梁冀从事中郎将，冬月坐
庭中，向日解衣裘捕虱，已因倾卧，厥形悉表露，将军
夫人襄城君云：“不洁清，当亟推问。”将军叹曰：“是赵从
事，绝高士也。他事若此，非一也。”

魏文帝《拜日东郊诏》：“汉氏不拜日于东郊，而旦夕常
于殿下东面拜日，烦亵似家人之事，非事天郊神之
道也。”

《晋书乐志》：“后汉正旦，天子临德阳殿受朝贺，舍利从
西方来，戏于殿前，激水化成比目鱼，跳跃嗽水，作雾
翳日。”

《谈薮》：“魏文帝为王时，梦日坠地，分为三，己得一分而
内怀中。”

《三国魏志程昱传》：昱少时，尝梦上太山，两手捧日，昱
私异之，以语荀彧。及兖州反，赖昱得完三城。于是彧
以昱梦白太祖，太祖曰：“卿终当为吾腹心。”昱本名立，
太祖乃加其上日，更名昱也。

《蜀志秦宓传》：“吴遣使张温来聘，温曰：‘日生于东乎’？宓
曰：‘虽生于东，而没于西’。”

《晋书明帝本纪》：明皇帝讳绍，字道畿，元皇帝长子也。
幼而聪哲，为元帝所宠异。年数岁，尝坐置膝前，属长
安使来，因问帝曰：“‘汝谓日与长安孰远’？对曰：‘长安近，
不闻人从日边来，居然可知也’。元帝异之。明日宴群
僚，又问之。对曰：‘日近’。元帝失色曰：‘何乃异间者之言
乎’？对曰：‘举目则见日，不见长安’。”由是益奇之。

太宁二年六月，王敦将举兵内向，帝密知之，乃乘巴
滇骏马，微行至于湖，阴察敦营垒而出。有军士疑帝
非常人。又敦正昼寝，梦日环其城，惊起曰：“此必黄须
鲜卑奴来也。”帝母荀氏，燕代人。帝状类外氏，须黄，敦
故谓帝云。于是使五骑物色追帝，帝亦驰去。马有遗
粪，辄以水灌之。见逆旅卖食妪，以七宝鞭与之曰：“后
有骑来，可以此示也。”俄而追者至，问妪，妪曰：“去已远
矣。”因以鞭示之。五骑传玩，稽留遂久。又见马粪冷，以
为信远，而止不追，帝仅而获免。

《王戎传》：“戎幼而颖悟，神彩秀彻，视日不眩。”

《刘元海载记》：元海父豹，豹妻呼延氏。魏嘉平中，祈子
于龙门，夜梦旦所见鱼变为人，左手把一物，大如半
鸡子，光景非常，授呼延氏曰：“此是日精，服之生贵子。”
寤而告豹，豹曰：“吉征也。”自是十三月而生元海。
《刘聪载记》：母张夫人。初，聪之在孕也，张氏梦日入怀，
寤而以告元海曰：“此吉征也，慎勿言。”十五月而生聪
焉。

林邑国，传去南海三千里，其俗皆开地户以向日。
《南燕录》：慕容德字元明，皝之少子。皝每对诸宫人言：
妇人妊娠，梦日入“必生天子。”公孙夫人方妊，梦日
入脐中，独喜而不敢言。

《拾遗记》：“乐浪之东有背明之国，来贡其方物。言其乡
在扶桑之东，见日出于西方。”

《丹铅总录》：宋文帝大会，沙门亲御地筵，食至良久，众
疑日过中僧律不当食。帝曰：“始可中耳。”生公乃曰：“白
日丽天，天言可中，何得非中。”遂举箸而食。

《魏书高句丽传》：“高句丽者，出于夫馀，自言先祖朱蒙。
朱蒙母河伯女，为夫馀王闭于室中，为日所照，引身
避之，日影又逐。既而有孕，生一卵，大如五升。夫馀王
弃之与犬，犬不食；弃之与豕，豕又不食。弃之于路，牛
马避之。后弃之野，众鸟以毛茹之。夫馀王割，剖之不
能破，遂还其母。其母以物裹之，置于暖处。有一男破
壳而出。及其长也，字之曰朱蒙。其俗言：朱蒙者，善射
也。夫馀人以朱蒙非人所生，将有异志，请除之。”王不听，命之养马。朱蒙每私试，知有善恶，骏者减食令瘦，
驽者善养令肥。夫馀王以肥者自乘，以瘦者给朱蒙。
后狩于田，以朱蒙善射，限之一矢。朱蒙虽矢少，殪兽
甚多，夫馀之臣又谋杀之。朱蒙母阴知，告朱蒙曰：“国
将害汝，以汝才略，宜远适四方。”朱蒙乃与乌引、乌违
等二人弃夫馀东南走。中道遇一大水，欲济无梁，夫
馀人追之甚急。朱蒙告水曰：“我是日子，河伯外孙，今
日逃走，追兵垂及，如何得济？”于是鱼鳖并浮，为之成
桥。朱蒙得渡，鱼鳖乃解。追骑不得渡。朱蒙遂至晋述
水，遇见三人，其一人著麻衣，一人著纳衣，一人著水
藻衣，与朱蒙至《纥升骨》城，遂居焉，号曰《高句丽》，因以
为氏焉。

《世宗本纪》：“世宗宣武皇帝母曰高夫人。初梦为日所
逐，避于床下，日化为龙，绕己数匝，寤而惊悸，既而有
娠。太和七年闰四月，生帝于平城宫。”

《皇后传》：孝文昭皇后高氏，幼曾梦在堂内立，而日光
自窗中照之，灼灼而热，后东西避之，光犹斜照不已，
如是数夕，后自怪之，以白其父飏，飏以问辽东人闵
宗，宗曰：“此奇征也，贵不可言。”飏曰：“何以知之？”宗曰：“夫
日者，人君之德，帝王之象也。光照女身，必有恩命及
之。女避犹照者，主上来求，女不获已也。昔有梦月入”
犹生天子。况日照之征。此女将被帝命。诞育人君
之象也。遂生世宗。

谢绰《宋拾遗录》：“袁愍孙，世祖时出为海陵守，梦日堕
身上，寻而追还，典机密。”

《南史齐高帝纪》：“始帝年十七时，尝梦乘青龙上天，西
行逐日。”

《刘祥传》：褚彦回入朝，以腰扇鄣日，祥从侧过曰：“作如
此举止，羞面见人，扇鄣何益？”

《梁武帝纪》：“皇妣张氏常梦抱日，已而有娠，遂产帝。帝
生而有异光，状貌殊特，项有浮光，身映日无影。”
《云笈七签梁陶弘景传》：“吴荆牧陶濬七代孙，名弘景，
字通明，丹阳秣陵人也。母初娠，梦日精在。”并二天
人降，手执金香炉。觉语左右曰：“当孕男子，非凡人也。
然恐无后。”及生标异。幼而聪识，成而博达。

《南史陈武帝本纪》：“武帝尝游义兴，馆于许氏，梦天开
数尺，有四朱衣捧日而至，纳诸曰，既觉，腹内犹热，心
甚喜焉。”

《陈文帝本纪》：“太清初，帝梦两日𩰚，一大一小，大者光
灭坠地，色正黄，其大如斗，帝三分取一。”之。
《北齐书后主本纪》：“母胡皇后梦于海上坐玉盆，日入
裙下，遂有娠。天保七年五月五日生帝于并州邸。”
《南史蠕蠕国传》：“其国能以术而致风雪，前对皎日，后
则泥潦横流。故其战败莫能追及。”

《辍耕录》：开元时，高太素隐商山，起六逍遥馆，各制一
铭。其三为冬日初出，铭曰：“折胶堕指，梦想负背。金锣
腾空，映檐白醉。”见《清异录》。楼攻愧尝取“白醉”二字以
铭阁。

《唐书李程传》：“程字表臣，襄邑恭王神符五世孙也。擢
进士、宏辞，赋日五色，造语警拔，士流推之。”

程为翰林学士，学士入署，常视日影为候。程性孏，日
过八砖乃至，时号“八砖学士。”

《北梦琐言》：“李相程以日五色赋擢第，为河南尹，日试
举人。浩虚舟行，卷中有《日五色赋》，李相大惊，虑掩其
美。伸览之次，伏其才丽，至末韵‘侵晚水以芒动，俯寒
山而秀发。李相大咍曰：‘李程赋且在瑞日，何为到夜
秀发’。由是浩赋不能凌迈’。”

《唐书贾循传》：循从子隐林为永平兵马使，当入卫，属
朱泚难，率众扈行在。德宗见隐林，伟其貌，问家世，答
曰：“故范阳节度副使循，臣从父也。”帝异之，引至卧内，
以手板画地，陈攻守计，即奏曰：“臣尝梦日坠，以首承
之。”帝曰：“非朕耶？”乃令纠察行在。

《云仙杂记》：元稹为翰林承旨，朝退行钟廊，时初日映
九英梅隙，光射稹有气勃勃然。百僚望之曰：“岂肠胃
文章映日可见乎？”

韩愈刺潮州，尝暑中出《张皂盖》而归，喜曰：“此物能与
日轮争功，岂细事耶？”

柳宗元《答韦中立论师道书》：“仆往闻庸蜀之南，恒雨
少日，日出则犬吠。”

《云仙杂记》：邓寅庐墓，坟土未干，日影为之不移。
《宣室志》：杨炎未仕时，梦陟高山巅，仰见瑞日在咫尺，
举手捧之。解者曰：“此登相位而辅人君之祥。”后果叶
郑光。会昌六年，梦自御大车中载瑞日，光烛天地，自
执靷行通衢中，月馀，拜尚书淄青节度。

徐铉《稽神录》：伪吴毛贞辅累为邑宰，应选之广陵，梦
吞日，既寤，腹犹热。以问侍御史杨廷式，杨曰：“此梦至
大，非君所能当。若以君而言，当得赤乌场官也。”果如
其言。

《五代史》：“契丹贵日，每月朔旦东向而拜日。”

《辽史太祖本纪》：太祖母宣简皇后箫氏，梦日堕怀中，
有娠，乃生帝《庚溪诗话》：艺祖皇帝尝有咏日诗曰：“未离海底千山
暗，才到天中万国明。”大哉言乎！拨乱反正之心，见于
此诗矣。又窃闻上微时，客有咏初日诗者，语虽工而
意浅陋，上所不喜。其人请上咏之，即应声曰：“太阳初
出光赫赫，千山万山如火发。一轮顷刻上天衢，逐退
群星与残月。”盖本朝以火德王天下，及上登极，僭窃
之国以次削平，混一之志先形于言，规模远矣。
宋太祖时，王师围金陵，唐使徐铉来朝，盛称其《主秋
月》之篇，为天下传诵。太祖大笑曰：“寒士语，吾不道也。
吾微时自秦中归，醉卧田间，觉而日出，有句云：‘未离
海底千山暗，才到中天万国明’”，铉大惊，上殿称寿。
《话腴》艺祖微时《日诗》云：“欲出未出光辣挞，千山万山
如火发。须臾走向天上来，赶却残星赶却月。”国史润
饰之云：“未离海底千山黑，才到天心万国明。”文气卑
弱，不如元作。

《宋史宁宗本纪》：“宁宗母曰慈懿皇后李氏，光宗为恭
王，慈懿梦日坠于庭，以手承之，已而有娠。乾道四年
十月丙午，生于王邸。”

《后妃传》：“李贤妃，真定人，乾州防御使英之女也。太祖
闻妃有容德，为太宗聘之。开宝中，封陇西郡君。太宗
即位，进夫人。生皇女二人，皆早亡。次生楚元王佐。妃
尝梦日轮逼己，以裾承之，光耀遍体，惊而悟，遂生真
宗。”

《苗训传》：训，河中人，善天文占候之术。仕周为殿前散
员右第一直散指挥使。显德末，从太祖北征，训视日
上复有一日，久相摩荡，指谓楚昭辅曰：“此天命也。”夕
次陈桥，太祖为六师推戴，训皆预白其事。既受禅，擢
为翰林天文。

《挥麈前录》：太平兴国六年，诏遣王延德、白勋使高昌。
雍熙元年，延德等叙其行程来上，云：“历楼子山，无居
人，行砂碛中，以日为占，旦则背日，暮则向日，日下则
止。又行望月亦如之。”

高昌，即西州也，“地无雨雪而极热，每盛暑，人皆穿池
为穴以处，飞鸟群萃河滨，或起飞即为日气所烁，坠
而伤翼。”

《梦溪笔谈》：熙宁六年，有司言日当蚀。四月朔，上为彻
膳，避正殿，一夕微雨，明日不见日蚀，百官入贺，是日
有皇子之庆。蔡子正为枢密副使，献诗一首，前四句
曰：“昨夜薰风入舜韶，君王未御正衙朝。阳辉已得前
星助，阴沴潜随夜雨消。”其叙四月一日避殿皇子庆
诞，云“阴不见日蚀”四句尽之，当时无能过之者。
《闻见〈前录海妙言〉》：尝观仁宗二十许岁时，祀南郊回，
坐金辇中，日初出，面色与金光相射，真天人也，因以
记之。

《闻见后录》：客有云：“昔罢兖州掾曹，与一二友人祠岱
岳，因登绝顶，行四十里，宿野人之庐，前有药灶，地多
鬼箭、天麻、元参之类。约五鼓初，各杖策而东，仅一二
里，至太平顶，丛木中有真庙东封坛遗址，拥褐而坐，
以伺日出。久之，星斗渐稀，东望如平地，天际已明，其
下则暗。又久之，明处有山数峰，如卧牛车盖之状，星”
斗尽不见，其下尚暗。初意日当自明处出，又久之，自
大暗中日轮涌出，正红色，腾起数十丈，半至明处，却
半有光，全至明处，却全有光，其下亦尚暗。日渐高，渐
变色，度五鼓三四点也。

辟寒晁尧民端仁，尝得冷疾，无药可治，惟日中炙背
遂愈。

《侯鲭录》：“东坡尝言鬼诗有佳者，诵一篇云：‘流水涓涓
芹吐芽，织乌西飞客还家。深村无人作寒食，殡宫空
对棠梨花’。”尝不解织乌义，王性之少年博学，问之，乃
云：“织乌，日也，往来如梭之织。”

《铁围山丛谈》：冠礼肇于古，国初草昧未能行，因循至
政和始讲焉。是时渊圣皇帝犹未入储宫也。初以皇
长子而行冠礼，于是天子御文德殿，百僚在位，命官
行三加礼。是日方乐作行事，而日为之重轮也。
《传灯录》有老僧见日影透窗间百丈，惟政师曰：“窗就
日耶？日就窗耶？”

《家世》“旧闻楚公使辽归，携所得貔至京师。先君言犹
记其状如大鼠而极肥腯，甚畏日，偶为隙光所射辄
死。”

宋濂《处州神仙宅碑》：处士之州，并城三里，有山曰少
微，山之下有观曰紫虚。宋南渡后，仙翁章思廉自遂
昌紫极寿光宫来隐观中，蓬首垢面，日初升辄东向
吐纳，凝然澄坐，久之绝粒，形神分合，人莫测其变幻。
《道山清话》：何斯举作《黄绵袄子歌》，其序言正月大雨
雪，十日不已，既晴，邻里相呼负日，曰“黄绵袄子出矣。”
《名画录》：“杜子瓌者，成都人也。擅于赋采，拂淡偏长，唯
攻佛像。王蜀时，于龙华泉东禅院画毗卢佛，据红日
轮，乘碧莲花座。每夸同辈，某妆此圆光，如日初出，浅
深莹然，无笔玷之迹。”
《金史宣宗本纪》：“贞祐元年闰月戊辰朔，拜日于仁政
殿，自是每月吉为常《宗室传》：“爽封荣王，改太子太师。显宗长女邺国”公主
下嫁乌古论谊，赐宴庆和殿，爽坐西向，迎夕照，面发
赤似醉。上问曰：“卿醉耶？”对曰：“未也。臣面迎日色，非酒
红也。”上悦。

《元史世祖昭睿顺圣皇后传》：“世祖帽旧无前檐，帝因
射日，色炫目，以语后，后即益前檐，帝大喜，遂命为式。”
《石抹也先传》：“石抹也先者，辽人也。其祖库烈儿誓不
食金禄，率部落远徙。年九十，夜得疾，命家人候日出
则以报，及旦，沐浴拜日而卒。”

《杨奂传》：奂母尝梦东南日光射其身旁一神人以笔
授之，已而奂生，其父以为文明之象，因名之曰“奂。”
《铁哥术传》：王方以绛盖鄣日而坐，及闻野里术议事，
喜见颜色，称善久之，既退，撤其盖送之十里。

《土哈传》：“钦察国去中国三万馀里，日暂没即出。”
《异域志》：“沙弼茶国向无人至者，祖葛尼曾到，因立文
字。其国系日西没之地，至晚，日入声若雷霆。国王每
于城上聚千人，吹角、鸣锣、击鼓，混杂日声，不然则小
儿惊死。”

《已疟编》：莫月鼎者，道士也。尝与客游西湖，烈日热甚，
莫曰：“吾借一伞遮阴。”乃向空嘘气，忽黑云一片，随而
覆之。

《列朝诗集》：“梵琦字楚石，小字昙曜，象山人。族姓朱氏。
母梦日堕怀中而生，襁褓中有神僧见之曰：‘此儿佛
日也。他日当振扬拂法，照曜浊世’。因以昙曜字之。九
岁，赵文敏公见而异之，为鬻僧牒得度，得法于径山
元叟端和尚，帝师锡号曰‘佛日普照慧辩禅师’。”
《明外史陈友定传》：“张士诚以书币征故左司员外郎
杨乘”于松江。乘具酒醴告祖祢，顾西日晴明，曰：“人生
晚节如是足矣。”夜分，自经死。

《已疟编》洪武中有胡僧善相，见袁庭礼，欲授其术。乃
令袁视日，久之杂以黑白豆，令拣之，袁目不眩，遂以
其术传之。

杨慎：《游点苍山记》：嘉靖庚寅，约同中谿李公为点苍
之游。二月壬戌，至鹤顶寺，松竹荫轩，洱波在席，相与
趺坐酌酒，时夕阳已沈，西山缺处犹露日影，红黄一
线，本细末宽，自山而下，直射洱波。僧曰：“此即鸳浦夕
阳也。”馀波皆碧，独此处日光涌金，时有鸳鸯群浴。今
则网罟太密，此景时有时无，不常然也。曰：“但观于涌
金流采，已自胜耳。”癸巳北渡两涧，乃至无为寺，闻北
冈有元世祖驻跸台，后人屋之。方至其处，大雨忽至，
遂趋屋下避雨，轩窗洞豁，最堪游目。则见满川烈日，
农人刈麦。予曰：“异哉！何晴雨相兼也？”中谿曰：“此点苍
十景之一，所谓晴川秧雨者是也。”每岁五月，溪上日
日有雨，田野时时放晴，故刈麦插秧，两无所妨。世传
“观音大土授记”而然。

《甲乙剩言》：余尝宿绝顶光相寺，于时早秋，晓起远望，
寒冽不减严冬，为体战齿𩰚不能止。时寺鸡三号耳，
残月犹在，远见西极荒垂，有一点尖明若火光者，因
以问僧，僧云：“此天竺雪山，为初日所照也。”始亦未信，
顷之日出，而此山隐隐炫燿天际。已而日色遍满大
千，则山光不复明矣，但见一粉堆耳。

潘之恒《当湖记》：“悠然亭北曰鹦鹉洲，而弄珠扆其北。”
余以仲冬闰月平旦登楼，日出东方，当九溪之南首，
白沃最北口也。日初出，吐半规，与水中影合而成璧，
出水面则为连环，而浮光万点，政如倒景。

《宛署杂记》：“燕都女子，七月七日以碗水暴日下，各自
投小鍼，浮之水面，徐视水底日影，或散如花，动如云，
细如线，觕如椎，因以卜女之巧。